Om Gud vill

Om Gud vill er en svensk dramafilm fra 2006. Filmen er regissert av Amir Chamdin og Erik Eger. Nina Persson debuterte som skuespiller med hovedrollen i denne filmen.

Handling 
Det er sommeren 1975 og hetebølge i Stockholm. På dagtid arbeider Juan med å pakke frukt i markedsbodene i byen sammen med broren, som han også bor sammen med. På kveldene setter han i gang med sin andre jobb som vasker i en hurtigmatkjede. Hans kone kommer til Stockholm om syv dager og da må alt være perfekt. Mangelen på søvn og den enorme varmen gjør at ensomheten hans kommer mer til syne. Tidlig hver morgen er plassen hans ved busstoppet opptatt av en vakker kvinne, Juli. Etter noen tilfeldige møter blir det daglige møtet med Juli dagens høydepunkt, og det viktigste som skjer i Juans liv. Om Gud vil, kan fantasier bli virkelighet.

Annet 
 Filmrollen var Nina Perssons debut som skuespiller
 Filmen ble spilt inn på bare 24 dager.
 Regissør Amir Chamdin formulerte noen regler som alle som medvirket i filmen måtte følge. De kalte det «Amirs lov».
 Regissøren tvang kameramann Crille Forsberg til å gå med trange 70-tallsbukser mens han filmet. Buksene var visstnok ubehagelige, på grensen til vonde, å ha på seg.

Skuespillere 
 Nina Persson som Juli
 Amir Chamdin som Juan
 Janne "Loffe" Carlsson som David
 Hassan Brijany som Giuseppe
 Georgi Staykov som Joro
 Sunil Munshi som Jean-Claude
 Alexander Karim som Mohammed
 Claes Hartelius som Chef på bostadsförmedling

Eksterne lenker 
 

Svenske dramafilmer
Filmer fra 2006
Engelskspråklige filmer
Svenskspråklige filmer